Na temelju članka 44. Zakona o komunalnom gospodarstvu („Narodne novine“, broj 68/18, 110/2018 i 32/2020), članka 31. stavka 1. Zakona o koncesijama („Narodne novine“, broj 69/17 i 107/20), članka 4. Odluke o obavljanju komunalnih djelatnosti na temelju koncesije („Službeni glasnik Grada Šibenika“, broj 1/19 i 6/22), članka 11. Odluke o obavljanju dimnjačarskih poslova („Službeni glasnik Grada Šibenika“, broj 6/18) i članka 53. Statuta Grada Šibenika („Službeni glasnik Grada Šibenika“, broj 2/21) gradonačelnik Grada Šibenika, objavljuje

**O B A V I J E S T**

**o namjeri davanja koncesije za obavljanje dimnjačarskih poslova, kao komunalne djelatnosti, na području Grada Šibenika**

**1.** **Davatelj koncesije**: Grad Šibenik, Trg palih branitelja Domovinskog rata br. 1, OIB 55644094063, MB: 02580420, tel: 022/431-000, fax: 022/431-099, el. pošta: [www.sibenik.hr](http://www.sibenik.hr).

**2**. **Vrsta i predmet koncesije:** obavljanje komunalne djelatnosti dimnjačarskih poslova.

**3**. **Priroda i opseg djelatnosti koncesije:** komunalni poslovi čišćenja i kontrole dimovodnih objekata i uređaja za loženje sa sustavom dobave zraka u svrhu održavanja njihove funkcionalne sposobnosti radi sprječavanja opasnosti od požara, eksplozija, trovanja te zagađivanja zraka.

**4.** **Mjesto obavljanja djelatnosti koncesije**: cijelo područje Grada Šibenika.

**5.** **Rok trajanja koncesije:** koncesija se dodjeljuje na rok od 5 godina, od 12.02.2024. do 12.02.2029.

**6.** **Broj koncesija**: jedna.

**7**. **Procijenjena vrijednost koncesije**: 188.630,00 eura

**8**. **Naznaka postupka davanja**: koncesija za javne usluge.

**9.** **Naknada za koncesiju**:

Godišnja naknada za koncesiju je jedinični zbroj u eurima ponuđene fiksne naknade, koja ne može biti niža od 1.000,00 eura, i varijabilne naknade od 2% ukupnog prihoda ovlaštenog dimnjačara ostvarenog od obavljanja ugovorenih dimnjačarskih poslova temeljem ugovora o koncesiji tijekom jedne godine, koji ne može biti manji od 1.755,00 eura godišnje za cijelo vrijeme trajanja ugovora o koncesiji.

Ukupan prihod koji se može ostvariti od obavljanja dimnjačarskih poslova tijekom jedne godine procjenjuje se na 37.726,00 eura.

**10**. **Rok za dostavu ponuda**: do 16. studenog 2023. godine do 12,00 sati, bez obzira na način dostave.

**11.** **Adresa na koju se dostavlja ponuda:** Grad Šibenik, Upravni odjel za komunalne djelatnosti, Trg palih branitelja Domovinskog rata 1, Šibenik. Ponude se mogu i neposredno predati u pisarnicu Grada Šibenika na istoj adresi.

**12**. **Mjesto i vrijeme otvaranja ponude**: Prostorije UO za komunalne djelatnosti Grada Šibenika, Trg palih branitelja Domovinskog rata 1, Šibenik, dana 16. studenog 2023. godine s početkom u 12,00 sati. Zapisnik o otvaranja ponuda uručit će se odmah po otvaranju ponuda svima zakonskim zastupnicima i ovlaštenim predstavnicima ponuditelja. Pregled i ocjenu pristiglih ponuda izvršit će Stručno povjerenstvo, a podaci su tajni do donošenje Odluke o davanju koncesije ili Odluke o poništenju postupka davanja koncesije.

**13**. **Razlozi isključenja ponuditelja**:

**13.1. Obvezni razlozi isključenja ponuditelja**

Davatelj koncesije obvezan je isključiti gospodarski subjekt iz postupka davanja koncesija u bilo kojem trenutku:

13.1.1. ako je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona (Narodne novine, br. 125/11., 144/12., 56/15. i 61/15.)

– članka 333. (udruživanje za počinjenje kaznenih djela), iz Kaznenog zakona (Narodne novine, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (Narodne novine, br. 125/11., 144/12., 56/15. i 61/15.)

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (Narodne novine, br. 125/11., 144/12., 56/15. i 61/15.)

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona (Narodne novine, br. 125/11., 144/12., 56/15. i 61/15.)

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona (Narodne novine, br. 125/11., 144/12., 56/15. i 61/15.)

– članka 279. (pranje novca) iz Kaznenog zakona (Narodne novine, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona (Narodne novine, br. 125/11., 144/12., 56/15. i 61/15.)

– članka 175. (trgovanje ljudima i ropstvo) iz Kaznenog zakona (Narodne novine, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

Davatelj koncesije obvezan je isključiti gospodarski subjekt u bilo kojem trenutku tijekom postupka davanja koncesije ako je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz ove točke Dokumentacije za nadmetanje i za odgovarajuća kaznena djela prema nacionalnim propisima države poslovnog nastana gospodarskog subjekta, odnosno države čiji je osoba državljanin.

13.1.2. ako je gospodarski subjekt u postupku likvidacije, odnosno ako je obustavio svoje poslovne aktivnosti,

13.1.3. ako utvrdi da gospodarski subjekt nije ispunio obveze plaćanja dospjelih poreznih obveza i/ili doprinosa za mirovinsko i zdravstveno osiguranje u Republici Hrvatskoj ili u državi poslovnog nastana gospodarskog subjekta.

**13.2. Dokazi da ne postoje osnove za isključenje gospodarskog subjekta**

Davatelj koncesije obvezan je kao dostatan dokaz da ne postoje osnove za isključenje gospodarskog subjekta prihvatiti:

- Izjavu gospodarskog subjekta kojom se dokazuje da ne postoje osnove za isključenje iz točke 13.1. podtočaka 13.1.1. i 13.1.2. koju daje osoba po zakonu ovlaštena za zastupanje gospodarskog subjekta ovjerenu kod javnog bilježnika, a koja ne smije biti starija od 30 dana računajući od dana početka postupka davanja koncesije (od dana objave Obavijesti o namjeri davanja koncesije u u EOJN);

- Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz točke 13.1. podtočka 13.1.3., ne stariju od 30 dana računajući od dana početka postupka davanja koncesije (od dana objave Obavijesti o namjeri davanja koncesije u u EOJN);

- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti iz ove točke ili ako ne obuhvaćaju sve okolnosti iz točke 3.1. podtočke 13.1.1-13.1.3. ove Dokumentacije za nadmetanje, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**14. Uvjeti pravne i poslovne, financijske, tehničke i stručne sposobnosti, u skladu s odredbama posebnog zakona te dokazi i podaci kojima gospodarski subjekt dokazuje ispunjenje tih uvjeta**:

**14.1. Pravna i poslovna sposobnost:**

**-** isprava o upisu u sudski, obrtni, strukovni ili drugi odgovarajući registar kojim ponuditelj dokazuje da je registriran za obavljanje djelatnosti koja je predmet koncesije, u preslici, a koja ne smije biti starija od 3 mjeseca od dana objave Obavijesti o namjeri davanja koncesije u Elektroničkom oglasniku javne nabave Republike.Hrvatske.

- u slučaju zajednice ponuditelja, svi članovi zajednice obvezni su pojedinačno dokazati svoju sposobnost.

**14.2**. **Financijska sposobnost:**

- podaci o bonitetu i solventnosti ponuditelja (BON1, BON2 ili SOL2) a iz kojih je vidljivo da u proteklih 6 mjeseci nije bio u blokadi više od 7 dana neprekidno, a ukupno više od 15 dana, potvrda o urednom podmirivanju dospjelih poreznih obveza i obveza za mirovinsko i zdravstveno osiguranje - potvrda porezne uprave o stanju duga i potvrda da nema dugovanja prema Gradu Šibeniku po bilo kojoj osnovi, ne stariji od 30 dana računajući od dana slanja na objavu obavijesti o namjeri davanja koncesije,

- u slučaju zajednice ponuditelja, svi članovi zajednice obvezni su pojedinačno dokazati svoju sposobnost.

**14.3. Tehnička i stručna sposobnost:**

14.3.1. da posjeduje najmanje 2 osobna računala, informatički sustav za redovito praćenje i analitiku rada usklađen sa informatičkim sustavom Grada Šibenika, 2 mjerna instrumenta analizatora dimnih plinova za očitanje sastava dimnih plinova, te osnovne uređaje, opremu i alat uz detaljan popis i serijske brojeve uređaja za obavljanje dimnjačarskih poslova za svakog zaposlenika, i to:

- mjerač volumnog udjela CO u prostoru u ppm,

- uže s kuglom i četkom (2 kpl),

- udarnu žičanu osovinu (štoser) duljine do 5 m,

- udarnu žičanu osovinu duljine od 8 do 10 m (2 kpl),

- četku od dlake (čimprling), ili odgovarajućeg aterijala duljine osovine 1,2 do 1,8 m,

- dimnjačarski partviš,

- garnituru ključeva za vratašca,

- špicu s navojem kao dodatak na udarnu žičanu četku,

- četku s navojem za čišćenje kotlovskih cijevi,

- četku za mehaničko čišćenje kotlova, dimnjaka, termogena, dimovodnih kanala i štednjaka priključenih na sve vrste energenata,

- priručno ogledalo,

- dimne patrone (10 kpl)

- lokatora pozicije glave kamere, kamere s videozapisom, L= 30 m' (1 kom)

- endoskopa L=950,

- endoskopa L=9000 sa videozapisom,

- uređaja za 4Pa-test,

- oprema zaštite na radu (3 kpl)

- uređaji i oprema za mjerenje visine dimnjaka,

- motorno vozilo,

- zaštitna oprema,

- osnovna vatrogasna oprema,

što dokazuje:

-izjavom o alatima, uređajima i tehničkoj opremi koja je gospodarskom subjektu na raspolaganju u svrhu izvršenja ugovora.

14.3.1.1. ponuditelj, odnosno zajednica ponuditelja se može osloniti na sposobnost drugih gospodarskih subjekata, bez obzira na pravnu prirodu njihovog međusobnog odnosa. U ovom slučaju zajednica ponuditelja mora dokazati davatelju koncesije da će imati na raspolaganju nužne resurse cijelo vrijeme trajanja ugovora o koncesiji, primjerice dostavljanjem ugovora kojim se ti gospodarski subjekti obvezuju staviti na raspolaganje svoje resurse cijelo vrijeme trajanja ugovora o koncesiji, odnosno akta kojim se uređuju međusobni odnosi ponuditelja unutar zajednice.

14.3.1.2. članovi zajednice ponuditelja solidarno odgovaraju za provedbu ugovora o koncesiji.

14.3.2. da ima najmanje 3 zaposlena radnika koji obavljaju dimnjačarske poslove od kojih barem jedan (1) sa srednjom stručnom spremom dimnjačarske struke, što dokazuje:

- svjedodžba ili odgovarajući dokument,

- e-radna knjižica ili ugovor o radu ne stariji od 30 dana računajući od dana slanja na objavu obavijesti o namjeri davanja koncesije,

- potvrda mirovinskog osiguranja o broju zaposlenih s naznakom imena prijavljenih dimnjačara ne stariju od 30 dana računajući od dana slanja na objavu obavijesti o namjeri davanja koncesije.

14.3.3. potvrda o uredno ispunjenom ugovoru ili o urednom izvršavanju ugovora o obavljanju komunalne djelatnosti dimnjačarskih poslova.

**15. Vrste i vrijednost jamstva za ozbiljnost ponude:**

**15.1. Jamstvo za ozbiljnost ponude**: ponuditelji su obvezni priložiti bjanko zadužnicu u visini od 2.000,00 eura kao jamstvo za ozbiljnost ponude.

**15.2. Jamstvo za uredno obavljanje koncesije:** odabrani ponuditelj je dužan prije sklapanja ugovora o koncesiji, za osiguranje naplate naknade za koncesiju, te naknade štete koja može nastati zbog neispunjenja ugovora o koncesiji, u roku od 7 dana od dana izvršnosti odluke o davanju koncesije, dostaviti zadužnicu na iznos od 20.000,00 eura koja ostaje kod davatelja koncesije za cijelo vrijeme trajanja ugovora o koncesiji.

**16. Kriterij za odabir ponude:** ekonomski najpovoljnija ponuda.

**16.1**.Najpovoljnijom ponudom smatrat će se ponuda s najvećim brojem bodova utvrđenim prema kriterijima:

- najniža ponuđena cijena usluge za krajnje korisnike ( sa PDV-om) – 70 %,

- najviša ponuđena naknada za koncesiju – 20 %.

- najviši ponuđeni postotak promjenjivog dijela naknade za koncesiju – 10 %.

Ponuđena cijena usluge u ponudbenom troškovniku-cjeniku računa se tako da se zbroje sve jedinične cijene iz cjenika.

Način vrednovanja ponude – bodovanje:

Svaki element ponude vrednuje se zasebno, a zbroj ukupne ocjene po kriterijima ne može iznositi više od 1 ( 100 % ).

Promjenjivi dio naknade za koncesiju izračunava se u apsolutnom iznosu prema procijenjenoj vrijednosti koncesije.

Formule i način izračuna:

Najniža ponuđena cijena usluge: 70% x najniža ponuđena cijena usluge

ponuđena cijena usluge

Najviša ponuđena naknada za koncesiju: 20% x ponuđena godišnja naknada za koncesiju

najviša ponuđena godišnja naknada za koncesiju

Najviši ponuđeni postotak promj. dijela k.n.: 10% x ponuđeni apsolutni iznos prom.dijela k.n.

najviši ponuđeni apsolutni iznos prom.dijela k.n.

**16.2**. Napomena:

- ako ponuditelji za pojedini kriterij odabira daju istu ponudu dobivaju isti broj bodova.

- ako ponuditelj imaju isti zbroj bodova prednost kod odabira se daje onom koji ima povoljniju cijenu usluga.

**17.** **Jezik i pismo na kojima ponuda mora biti napisana**: hrvatski jezik, latinično pismo, a podaci o ponuditelju moraju biti ispisani tiskanim slovima. Ponuda mora biti uvezana jamstvenikom u nerastavljenu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te otisnuti pečat ponuditelja. Stranice ponude se označavaju rednim brojem stranice kroz ukupan broj stranica.

**18. Cjenik**: ponuditelj treba dostaviti popunjeni cjenik-popis dimnjačarskih usluga (u privitku dokumentacije za nadmetanje) analitički iskazan s jediničnim cijenama u eurima i to: iznos bez PDV-a, iznos pripadajućeg PDV-a i ukupni iznos s PDV-om.

**19. Naziv i adresa tijela nadležnog za rješavanje žalbe:** Žalba se izjavljuje Državnoj komisiji za kontrolu postupaka javne nabave Koturaška cesta 43/IV, 10000 Zagreb, u pisanom obliku.

**19.1.** Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

**19.2**. Žalitelj je dužan istodobno jedan primjerak žalbe dostaviti i davatelju koncesije na dokaziv način u roku za žalbu.

**19.3.** Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno davatelju koncesije.

**19.4.** Rok za izjavljivanje žalbe je deset (10) dana i to od dana:

* objave obavijesti o namjeri davanja koncesije u odnosu na sadržaj obavijesti i dokumentacije za nadmetanje, te dodatne dokumentacije ako postoji,
* objave obavijesti o ispravku, u odnosu na sadržaj ispravka,
* objave dokumentacije za nadmetanje u odnosu na sadržaj dokumentacije za nadmetanje,
* objave izmjene dokumentacije za nadmetanje u odnosu na sadržaj izmjene dokumentacije,
* otvaranja ponuda u odnosu na propuštanje davatelja koncesije da odgovori na pravodobno dostavljen zahtjev dodatne informacije, objašnjenja ili izmjene dokumentacije za nadmetanje te na postupak otvaranja ponuda,
* primitka odluke o davanju koncesije ili odluke o poništenju u postupku davanja koncesije u odnosu na postupak pregleda, ocjene i odabira ponuda odnosno razloge poništenja.

**19.5.** Žalitelj koji je propustio izjaviti žalbu u određenoj fazi nema pravo na žalbu u kasnijoj fazi postupka za prethodnu fazu.

**20. Davanje koncesije:** provodi se na temelju otvorenog postupka.

**21. Valjanost ponude:** 60 dana od krajnjeg roka za dostavu ponuda.

**22. Datum otpreme Obavijesti:** dan objave u „Elekroničkom oglasniku javne nabave Republike Hrvatske“.

**23. Preuzimanje dokumentacije za nadmetanje:** putem Elektroničkog oglasnika javne nabave Republike Hrvatske.

**24.** **Sastavni dio ponude:**  treba priložiti dokaze i odgovarajuća obrazloženja, u smislu točke 14., 15. i 16. ove Obavijesti.

**25**. **Poništenje postupka davanja koncesije**: davatelj koncesije može poništiti postupak davanja koncesije nakon isteka roka za dostavu ponude u slučajevima određenim člankom 38. Zakona o koncesijama.

**26. Odluka o dodjeli koncesije:** odluku o odabiru najpovoljnijeg ponuditelja donosi Gradsko vijeće Grada Šibenika na prijedlog gradonačelnika u roku od 60 dana računajući od dana isteka roka za dostavu ponuda.

**27. Zaključenje ugovora o koncesiji**: gradonačelnik sklapa ugovor o koncesiji s odabranim ponuditeljem kojim se određuju prava i obveze davatelja koncesije i koncesionara na temelju odluke o davanju koncesije. Ugovorne strane sklapaju ugovor o koncesiji u pisanom obliku u roku od 10 dana od dana izvršnosti odluke o davanju koncesije.

**28.** P**onude se dostavljaju**: u zapečaćenoj omotnici numeriranih i uvezenih stranica i upućuju se preporučenom poštom ili osobno na adresu: Grad Šibenik, 22000 Šibenik, Trg palih branitelja Domovinskog rata broj 1, s naznakom „PONUDA ZA OBAVLJANJE DIMNJAČARSKIH POSLOVA– NE OTVARAJ“. Na kuverti se mora naznačiti naziv, odnosno ime i adresa kandidata – ponuditelja. Ponude se podnose u roku od 30 dana od objave ove Obavijesti - natječaja u „Elektronskom oglasniku javne nabave Republike Hrvatske“.

**29.** **Ovaj akt – Obavijest objavit će se**: u „Elektronskom oglasniku javne nabave Republike Hrvatske“, oglasnoj ploči i internetskoj stranici Grada Šibenika.

**KLASA: 363-01/23-01/195**

**UR.BROJ: 2182-1-03/1-23-5**

**Šibenik, 16. listopada 2023.**

**GRAD ŠIBENIK**

**GRADONAČELNIK**

**Željko Burić, dr.med.**

Dostaviti:

1. „Elektronski oglasnik javne nabave Republike Hrvatske“
2. Oglasna ploča Grada Šibenika,
3. Web stranica Grada Šibenika, uredniku
4. Upravni odjel za komunalne djelatnosti- ovdje
5. Upravni odjel za financije-ovdje
6. Dokumentacija – ovdje
7. Arhiv – ovdje.

O **b r a z l o ž e nj e:**

Temeljem Zakona o komunalnom gospodarstvu, Gradsko vijeće Grada Šibenika donijelo je Odluku o komunalnim djelatnostima koje se obavljaju na temelju koncesije („Službeni glasnik Grada Šibenika“, broj 1/19 i 6/22) te Odluku o obavljanju dimnjačarskih poslova („Službeni glasnik Grada Šibenika“, broj 6/18).

Navedenom Odlukom, a u skladu sa Zakonom o koncesijama („Narodne novine“ broj 69/17 i 107/20), gradonačelnik Grada Šibenika objavljuje namjeru o davanju koncesije za povjeravanje obavljanja dimnjačarskih poslova na području Grada Šibenika.

U prethodnom razdoblju predmetne poslove obavljao je „MG“ obrt iz Brodarice, vlasnik Siniša Garma, Aleksandra Curavića 21.

Budući da 11. veljače 2024. godine ističe Ugovor o koncesiji sa dosadašnjim koncesionarom, potrebno je pokrenuti postupak povjeravanja navedenih komunalnih poslova za idućih pet godina.